Гера (мужчынскае імя)

**Гера**, **Кер**, **Гіра** — мужчынскае імя і вытворнае ад яго прозьвішча.

## Паходжаньне

Гера, Гіра або Кера (Gero, Giro, Kero) — імя германскага паходжаньня. Іменная аснова -гер- (-гар-, -гір-) паходзіць ад стараісьляндзкага geirr, стараверхненямецкага gēr 'дзіда'. Сярод ліцьвінаў бытавалі імёны Герэйка (Герыка, Герка, Кірэйка, Кірык), Герыла (Керэль, Герла), Герын (Гірын), Керун, Геруць, Гербут (Кірбут, Гірбуд), Гервала, Геральт (Геральд), Гервід, Кірвік, Гервіла (Гірвіл), Гервін (Кервін), Герат (Гер’ят), Герод, Геркін (Кіркін), Керман (Герман), Гермін, Германт (Гірмунт, Гармонт), Керстэн (Керстын), Гертруда, Бутгер, Вазгір, Вінгер (Вінгір), Вісігер (Віскер), Конгер, Мінгер, Маргер, Рутгер (Рудкір, Рукір), Сальгер, Сінгер, Стангір (Станкар, Штэнгер), Унгер, Эйгер. Адзначаліся германскія імёны Gerico (Gerecke, Kericho, Kiereck), Gerilo (Kerelo, Gerlo), Gerin (Girin), Keruni, Gerutha, Gerboth (Kerboto, Gerbodo), Gerwala, Gerald, Gerwid, Kerwic (Gerwic), Gerwilo (Garwilus), Gerwin (Kerwin, Girwin), Gerat (Gerath), Gaerod (Girod), Gerken, Kerman (German), Germinus, Geromont (Girmund, Garimund), Kersten (Kerstin), Gertrud (Gerdrud, Girtrudis), Butger, Wasger, Winger, Wisger (Uuisager, Weisker), Kunger, Minger, Margger, Rutger (Rudker, Rucker), Salger, Singer, Staniger (Stanker, Steiniger), Unger, Eygeirr.

Этымалягічны слоўнік старапольскіх асабовых імёнаў, выдадзены Польскай акадэміяй навук, адзначае гістарычнае бытаваньне ў Польшчы германскіх імёнаў Gero (Gira), Geric, Geryl, Gerinus, Gerun, Giersz (Gierasz, Girsz), Gerbołt, Gerbert, Gerad, Gerer, Gerard (Gerhard, Girhard), Gerkin, Gertrud (Girtrud), Gierwałt (Gierwołt, Geralt), Gerwart (Girwart), Gerwig (Gerwik, Girwik), Gerwin, Beringerius, Isinger, Lodgierz, Ludgierz, Osiger, Rodeger (Rodger, Rudeger, Rudiger), Witker, Udalgir.

У Прусіі бытавалі імёны *Gerko / Gereke* (1355 і 1419 гады), *Garune / Gerune*, *Geruthe / Gerute*, *Geruscha* (1313 год), *Garene*, *Garbot / Garbute* (1353 і 1398 гады), *Gerkin* (1326 год), *Girman / German* (1352 і 1405 гады), *Germer*, *Girwyn / Gerwin*, *Wissegar* (1338, 1339, 1354 і 1360 гады). У 1656 годзе ў Каралявецкім унівэрсытэце навучаўся *Joannes Gerra, Marggrabova-Borussus*.

У Беластоку адзначалася германскае прозьвішча Геранці: *Clavdius Gieranti* (1730 год).

Варыянты імя ў гістарычных крыніцах: *curia Gery alias Staryny* (13 студзеня 1460 году); *два чоловеки… на имя [[Данюш]]а Кгировича* (24 чэрвеня 1508 году); *покупил в бояр и в людеи [[Віленскі павет (ВКЛ)|Виленского повета]]… два чоловеки его отчизных на имя Данюша Кгировича* (8 лютага 1514 году); *woyth Zdan Kyer… Zdan Kyerowycz… Zdanu Kyeru* (1552—1555 гады); *Klim Gira* (1593 год); *Derewnia Michieykowa… Barys Gierowicz… Chila Gierowicz* (1654 год); *Jakub Kier… Iwan Kier* (1738 год); *Gierowicze… Gariszki* (1744 год); *Franciszek Gierycz* (1745 год); *Catharina Kierowiczowa* (2 кастрычніка 1782 году); *Ewa Giero* (1811 год).

## Носьбіты
* Гера I Жалезны (каля 900—965) — маркграф Усходняй Саксоніі
* Гера Кёльнскі (каля 900—976) — арцыбіскуп Кёльну
* Гера II (каля 975—1015) — маркграф Усходняй Саксоніі
* Гера Магдэбурскі ( 1023) — арцыбіскуп Магдэбургу
* Сідар Гіра — жыхар Вельля (Полацкае ваяводзтва), які ўпамінаецца ў 1608 годзе
* Андрэй Гіра — жыхар Чашнікаў, які ўпамінаецца ў 1632 і 1633 гадох
* Мацей Кер — жыхар вёскі Відыманцаў (каля Эйшышкаў), які ўпамінаецца ў 1775 годзе

Гіры (Giro) — літоўскія шляхецкія роды зь Вільні і ваколіцаў Лынтупаў і Сьвянцянаў.

Кярэвічы (Kierewicz) і Кірэвічы (Kirewicz) — літоўскія шляхецкія роды зь Вільні і Віленскага павету.

Кер’евічы — літоўскі шляхецкі род.

На 1900—1910 гады існаваў фальварак Гіраўшчына ў Амсьціслаўскім павеце Магілёўскай губэрні.

Вёскі з назвай Гіравічы існуюць на гістарычных Ашмяншчыне і Меншчыне, з назвай Гіры — на гістарычных Віленшчыне і Ашмяншчыне.

## Заўвагі

## Крыніцы

Катэгорыя:Мужчынскія імёны